
Gótikus motívumok Gogol és Lovecraft írásművészetében

Dolgozatom gerincének a gótikus motívumok bemutatását választottam Nikolay Vasziljevics Gogol és Howard Phillips Lovecraft írásművészetében. A fent említett írók művészetének bemutatása előtt igyekszem arra is választ adni, hogy mi is az a gótikus irodalom, kik voltak első képviselői és mik a legfőbb ismertetőjegyei. Gogol és Lovecraft írásművészetén kívül kitérek még többek között Fjodor Mihajlovics Dosztojevszkijre, Edgar Allan Poe-ra és Oscar Wild-ra is. A dolgozatom végén felvetettem két lehetséges teóriát, mely alapján Lovecraft feltételezhetően inspirálódhatott Gogol munkáiból.



